Klokken 8.31 modtog Nordjyllands Politi en anmeldelse om et solouheld på Bygumvej ved Aalestrup. Her havde en 75-årig mand kørt sin personbil op bag i en parkeret lastbiltrailer, der stod i siden af vejen. Føreren af bilen er blevet fragtet til Aalborg Universitetshospitals traumeafdeling. Han er i kritisk tilstand, fortæller vagtchef hos Nordjyllands Politi Poul Fastergaard. - Vi har sikret de spor, der er på stedet, og nu bliver bilen og traileren overført til vores varetægt, så vi kan undersøge omstændighederne nærmere. På den måde håber vi at komme frem til en årsag til ulykken, siger vagtchefen. Han meddeler desuden at bilen er totaltskadet, og at politiet lige nu arbejder på at få fat i den 75-årige mands pårørende.

Opsummering:
Et alvorligt trafikuheld tirsdag morgen har sendt en 75-årig mand på hospitalet i kritisk tilstand.